Kabupaten Nias Barat

Kabupaten Nias Barat adolah salah satu kabupaten nan barado di Provinsi Sumatra Utara, Indonesia, tapeknyo di pulau Nias. Kabupaten iko diresmian dek Menteri Dalam Negeri Indonesia, Mardiyanto, pado 26 Mei 2009, sabagai salah satu hasia dari pamekaran Kabupaten Nias. Manuruik data Badan Pusat Statistik Nias Barat tahun 2021, panduduak kabupaten iko pado tahun 2020 bajumlah 89.994 jiwa dengan kapadatan panduduak 173 jiwa/km2.

Sijarah 
Kabupaten Nias Barat marupoan hasia pamekaran dari Kabupaten Nias marujuak kapado UU Nomor 46 Tahun 2008  Kabupaten iko tadiri dari 8 kecamatan sarato jo 105 desa. Nias Barat manjadi Daerah Otonomi Baru (DOB) pado maso Bupati Nias Binahati B. Baeha dan Presiden Republik Indonesia Susilo Bambang Yudhoyono. Menteri Dalam Negeri Republik Indonesia Mardiyanto malewakan Nias Barat manjadi DOB pado dari Salasa tanggal 26/05/2009, sakaligus malewa Faduhusi Daeli sabagai Penjabat Bupati (Pj) Nias Barat. Sasudah 18 bulan Faduhusi Daeli maunduakan diri sabagai Penjabat Bupati Nias Barat dek karano manjadi calon bupati Nias Barat definitif. Roda pamarintahan kamudian dijalanan dek Palaksana Tugas Bupati Nias Barat Drs. Sudirman Waruwu.

Pado 2 Februari 2011 untuak partamo kalinyo, Nias Barat malaksanakan Pamiliahan Kapalo Daerah jo Wakil Kapalo Daerah (Pilkada). Ado tigo pasangan calon, yaitunyo: Faduhusi Daeli-Sinar Abdi Gulö (FASIA), Yupiter Gulö-Raradödö Daeli (PIRA), jo Adrianus Aroziduhu Gulö dan Hermit Hia (AARO’ÖHE). Pasangan calon nan tapiliah sabagai Bupati jo Wakil Bupati Nias Barat definitif adolah Adrianus Aroziduhu Gulö jo Hermit Hia. Baliau dilewa dek Palaksana Tugas Gubernur Sumatwra Utara pado 13 April 2011.

Geografis

Bateh Wilayah

Pamarintahan

Daftar Bupati

Dewan Perwakilan 

<onlyinclude>
Barikuik iko adolah komposisi anggota DPRD Kabupaten Nias Barat dalam duo pariode tarakhia.

Kecamatan 

Barikuik iko kecamatan nan barado di dalam wilayah Kabupaten Nias Barat: Kecamatan Lahömi, Kecamatan Lölöfitu Moi, Kecamatan Mandrehe, Kecamatan Mandrehe Barat, Kecamatan Mandrehe Utara, Kecamatan Moro'ö, Kecamatan Sirombu, Kecamatan Ulu Moro'ö.

Pariwisata 
Potensi pariwisata di Kabupaten Nias Barat sangaik gadang tarutamo dek kaadaan geografisnyo nan langsuang babatehan jo Samudera Hindia di sabalah barat kabupaten iko. Nias Barat mampunyoi andalan pariwisata kapulauan yakninyo Kapulauan Hinako nan tadiri ateh salapan pulau-pulau ketek nan rancak antaro lain: Pulau Hinako, Pulau Bögi, Pulau Bawa, Pulau Asu, Pulau Imana, Pulau Heruanga, Pulau Hamutala, Pulau Langu.

Ka salapan pulau iko barado di Kecamatan Sirombu Nias Barat. Pulau-pulau ketek iko punyo pantai bapasia putiah, tarumbu karang, jo parak karambia punyo masyarakaik. Pulau Asu jo Pulau Bawa acok dikunjuangi dek wisatawan mancanegara untuak kagiatan surfing (basilanca) jo diving (manyalam) karano mampunyoi ombak nan tinggi sarato tarumbu karang nan banyak. Pulau-pulau iko masih tajago karano pado umumnyo sangaik minim pauni bahkan ado nan indak bapauni samo sakali sarupo Pulau Hamutala, Pulau Heruanga jo Pulau Langu.

Rujuakan

Pautan lua 

Kabupaten di Sumatera Utara
WikiSumatra